钦定古今图书集成/明伦汇编/氏族典/第137卷 > 《四川总志》 > 文复之
## 钦定古今图书集成/明伦汇编/氏族典/第137卷 > 《四川总志》 > 文复之

按《上元县志》：“复之，字廷实，合州人。登甲榜第三名，授
阆州掌书记。累官至湖北提刑，以起居舍人召，每切齿丁大全所为。与人言，‘我见上必极言其奸邪。大全
觉之，止不得见。乞祠禄，授朝散大夫，主管成都府玉
局观。欲还蜀，道经建康，时边事亟，马光祖守郡，留不
听行，遂居郡之修文坊。元廉希宪宣抚江东，钦其名’”，
待如师友。欲以故官荐之仕，力辞不应；以经史自娱
终其身。